MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR. 419
Consiliul Local al Municipiului Craiova, întrunit în şedinţa ordinară din data de 30.09.2009;

Având în vedere raportul nr.113561/2009 întocmit de Direcţia Patrimoniu  prin care se propune modificarea Hotărârii Consiliului Local al Municipiului Craiova nr.570/2007 referitoare la concesionarea prin licitaţie publică a unui teren situat în municipiul Craiova, str. Bariera Vâlcii, nr. 241 şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009;  
În temeiul art.36, alin.2, lit. c, coroborat cu alin.5, lit. a, art.45, alin.1 şi art.61 alin.2 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă modificarea Hotărârii Consiliului Local al Municipiului Craiova nr.570/2007, în sensul majorării suprafeţei de teren aparţinând domeniului privat al municipiului Craiova, situată în str. Bariera Vâlcii, nr.241, concesionată către S.C. NORDSERVICE AUTO S.R.L., de la 3630 mp., la 3701 mp.
Art.2.  Pe data prezentei hotărâri, se modifică în mod corespunzător contractul de concesiune nr. 302/2009 încheiat între Consiliul Local al Municipiului Craiova şi S.C.NORDSERVICE AUTO S.R.L.
Art.3. Se împuterniceşte Primarul Municipiului Craiova să semneze actul adiţional la  contractul de concesiune nr.302/2009.

Art.4. Primarul Municipiului Craiova, prin aparatul de specialitate:  Serviciul Administraţie Publică Locală, Direcţia Economico – Financiară, S.C.NORDSERVICE AUTO S.R.L vor aduce la îndeplinire prevederile prezentei hotărâri.

